***Váš list číslo/zo dňa Naše číslo Vybavuje/linka Nitra***

Mgr. Moravec/0376502344 06. 10. 2021

Vec

**Výzva na predloženie ponúk**

**1. Identifikácia verejného obstarávateľa:**

Názov: Mesto Nitra

Adresa: Štefánikova trieda 60, 950 06 Nitra

IČO: 00308307

IČ DPH: SK2021102853

**Kontaktná osoba:**

V procesných veciach verejného obstarávania

- **Mgr. Viktor Moravec, 037/6502344, moravec@msunitra.sk**

Vo veciach opisu predmetu zákazky

**- Ing. arch. Martina Gogová, 037/6502284, gogova@msunitra.sk**

**2. Názov zákazky: „Projektová dokumentácia - Obnova Mestskej tržnice“**

**3. Typ zákazky a druh postupu:**

**Typ zákazky:** Civilná zákazka s nízkou hodnotou na poskytnutie služby

**Druh postupu zadávania zákazky:** Podľa §117 zákona č. 343/2015 Z. z. o verejnom obstarávaní (ďalej len „zákon o verejnom obstarávaní“).

**4. Typ zmluvy:**

Zmluva o dielo

**5. Miesto dodania:**

Mesto Nitra, Mestský úrad v Nitre, Štefánikova trieda 60, 95006 Nitra

**6. Opis predmetu zákazky:**

Predmetom zákazky je vypracovanie projektovej dokumentácie: **„Obnova Mestskej tržnice“** v rozsahu:

* Dokumentácia pre stavebné povolenie s podrobnosťou realizačného projektu **Obnova Mestskej tržnice** a zabezpečenie potrebných stanovísk dotknutých subjektov a výkon inžinierskej činnosti vedúcej k vydaniu právoplatného stavebného povolenia na meno stavebníka Mesta Nitry,
* Plán organizácie výstavby, výkaz výmer a rozpočet.

**Projektová dokumentácia bude riešiť obnovu severného krídla v ktorom sa bude nachádzať gastrozóna. Je nutné počítať s umiestnením VZT zariadení a strojovne, tak, aby nedošlo k narušeniu historickej hodnoty objektu. Tiež je potrebné PD riešiť v súčinnosti s sanáciou vlhkosti celého objektu a podľa záväzného stanoviska KPÚ.**

Verejný obstarávateľ umožní obhliadku miesta mestskej tržnice v termíne na základe dohody medzi verejným obstarávateľom a záujemcom.

**7. Predpokladaná hodnota zákazky:**

Predpokladaná hodnota zákazky: **18 868,00 € bez DPH.**

**8. Variantné riešenia a možnosť rozdelenia zákazky:**

Ponuka s variantným riešením nebude prijatá.

**9. Podmienky účasti:**

- **Osobné postavenie**

a) podľa § 32 ods.1 písm. e) zákona o verejnom obstarávaní musí uchádzač preukázať, že je oprávnený poskytovať službu, ktorá je predmetom tejto zákazky.

*Uvedené ustanovenie uchádzač preukazuje v súlade s § 32 ods. 2 písm. e) zákona o verejnom obstarávaní doloženým dokladom o oprávnení poskytovať službu, ktorá je predmetom tejto zákazky.*

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

*Uvedené ustanovenie uchádzač preukazuje v súlade s § 32 ods. 2 písm. f) doloženým čestným vyhlásením. (Príloha č. 2)*

Uchádzač alebo záujemca nie je povinný predkladať vyššie uvedené doklady, nakoľko verejný obstarávateľ je oprávnený použiť údaje z informačných systémov verejnej správy podľa osobitného predpisu. **Uvedené platí iba v prípade, že uchádzač má sídlo alebo miesto podnikania v Slovenskej republike.**

* **Ekonomické a finančné postavenie**

Nepožaduje sa.

* **Technická alebo odborná spôsobilosť**

Nepožaduje sa.

**10. Lehota dodania:**

**-** do 8 kalendárnych týždňov od účinnosti zmluvy**,** pričom termín zahájenia prác je 5 dní od účinnosti zmluvy,

**-** zabezpečenie potrebných stanovísk dotknutých subjektov a vydanie stavebného povolenia do 10 kalendárnych týždňov od odsúhlasenia PD Objednávateľom.

**11. Lehota na predloženie ponuky do: 15.10.2021 do 12:00 hod.**

**Ponuky možno predložiť elektronicky v systéme JOSEPHINE (**[**http://www.josephine.probiz.com**](http://www.josephine.probiz.com)**).**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Verejný obstarávateľ bude pri komunikácii s uchádzačmi resp. záujemcami prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Verejný obstarávateľ odporúča záujemcom, aby si prečítali zverejnený manuál JOSEPHINE (<https://josephine.proebiz.com>) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov).

**12. Obsah ponuky:**

Ponuka musí byť predložená v slovenskom/českom jazyku, poprípade v inom jazyku a úradne preložená do slovenského jazyka.

**Ponuka musí obsahovať:**

1. Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (*Príloha č.3*)
2. Vyplnený návrh uchádzača na plnenie kritéria na vyhodnotenie ponúk (*Príloha č.1*)
3. Podpísaný Návrh zmluvy (*Príloha č.4*)
4. Doklady a dokumenty preukazujúce splnenie podmienok účasti.

**13. Vyhodnotenie ponúk:**

Otváranie a vyhodnocovanie ponúk sa uskutoční prostredníctvom elektronického systému JOSEPHINE v sídle verejného obstarávateľa.

Po vyhodnotení predložených ponúk bude úspešnému uchádzačovi oznámené, že jeho ponuka sa prijíma a bude s nimi podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.

**14. Kritériá na vyhodnotenie ponúk:**

Hodnotiace kritérium je:

-**najnižšia cena celkom za predmet zákazky vrátane DPH.**

(Poznámka: u platcu DPH sa hodnotí cena vrátane DPH, u neplatcu DPH sa hodnotí cena celková.)

Uchádzač, ktorého ponuka splní podmienky účasti, požiadavky verejného obstarávateľa na predmet zákazky a predloží najnižšiu cenu, bude vyhodnotený ako úspešný. S úspešným uchádzačom bude uzatvorená Zmluva o dielo, ktorej návrh je prílohou tejto výzvy.

**15. Elektronická aukcia:**

Elektronická aukcia sa nepoužije.

**16. Dôvody zrušenia zákazky s nízkou hodnotou:**

- nebola predložená ani jedna ponuka,

- ani jeden uchádzač nesplnil podmienky „Výzvy“,

- zmenili sa okolnosti, za ktorých bola zákazka s nízkou hodnotou vyhlásená,

- verejný obstarávateľ môže zrušiť použitý postup zadávania zákazky aj v prípade, že ponuka úspešného uchádzača prevyšuje predpokladanú hodnotu zákazky.

- verejný obstarávateľ môže zrušiť použitý postup zadávania zákazky aj v prípade, že bola predložená iba jedna ponuka.

**17. Ďalšie informácie:**

-Verejný obstarávateľ neposkytne preddavkovú platbu.

- V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom o verejnom obstarávaní.

Príloha: č. 1 Návrh na plnenie kritérií

č. 2 Čestné vyhlásenie

č. 3 Identifikačné údaje uchádzača

č. 4 Návrh zmluvy o dielo

č. 5 Mestská Tržnica - zadanie